**Batéria kritérií na posudzovanie kandidátov**

**na výberové konanie na riaditeľa školy**

Nižšie uvedený model posudzovania výberu kandidátov je založený na **stanovení kritérií** a ich **bodovom ohodnotení**, ktoré si rada školy ako výberová komisia (“ďalej len VK”) stanoví ako vhodné pre svoje výberové konanie.

Uvedené kritéria sú námetom pre rady škôl a opierajú sa o platnú legislatívu, ktorá vyžaduje od hlavného manažéra školy/riaditeľa isté kompetencie a zručnosti, ale aj zo skúseností členov výberových komisií z celého SR. Rada školy si vyberie, upraví a pridelí príslušné bodové hodnoty podľa vlastnej dohody. Kritérium 1 a 2 sa môžu posudzovať ešte pred verejným zasadnutím a môžu si ho členovia pripraviť aj vopred.

1. **Životopis - textový dokument.** **(10 b.)**

Krátka PowerPointová prezentácia v rozsahu max. 3min.

počet rokov praxe, pracovné skúsenosti, kurzy doma i v zahraničí, publikačná činnosť, iné v súvislosti s výkonom činnosti riaditeľa

1. **Návrh koncepcie rozvoja školy - textový dokument. (10 b.)**

Východisková situácia, zdroje a dáta, reflexia na Swot analýza, merateľné kroky rozvoja školy, reálnosť návrhov, návrhy získavania iných finančných zdrojov, partnerstvá, prvky demokracie pri riadení školy, spolupráca s rodičmi, prínos k inováciám vo vyučovaní, modernizácia školy. Štylistika, gramatika, logická štruktúra a vizuálna stránka dokumentu.

1. **Znalosť školskej legislatívy** **- písomný test (môže sa zadať aj online). (10 b.)**

Písomný test môže byť zadaný aj v inom čase alebo termíne pred verejným výberom. Zodpovednosť za vyhodnotenie môže mať napr. zástupca za ŠŠI alebo OÚ.

1. **Ústny pohovor (30 b.)** -cca. 30 min. - kandidát otázky dostane aj vopred už v pozvánke na VK a má možnosť si stručne pripraviť odpovede.
   1. **otázky - Aké 3 kroky** chcete realizovať po nástupe do svojej funkcie? Ako chcete **motivovať zamestnancov školy?** Akým spôsobom chce vytvárať tzv. školskú komunitu - pedagógovia, deti, rodičia a iné inštitúcie (konkrétne 3 činnosti/aktivity)?
   2. **doplňujúce otázky** ku koncepcii a k životopisu,
   3. **schopnosť riešiť krízovú situáciu** - výberová komisia definuje problémovú situáciu, napr. rodič príde za riaditeľom/riaditeľkou školy a sťažuje sa na učiteľa, že si na jeho dieťa učiteľ “zasadol”. Ako by kandidát v takom prípade postupoval?
   4. **iné podľa potreby** - rada školy ale vopred zadefinuje.

**Možností vyhodnotenia výsledkov:**

Po VK každý člen komisie zapíše do spoločnej tabuľky počet bodov za každého kandidáta ku každej položke. Počet bodov jednotlivých kandidátov sa potom sčíta za jednotlivé položky a aj sumárne. Kandidát s najvyšším počtom sa stáva víťazom výberového konania.

Odporúčame: Každej položke vopred prisúdiť konkrétny počet bodov a jasné merateľné kritérium, podľa ktorého sa vedia členovia VK orientovať pri bodovaní.

Príklad bodovacej tabuľky pre každého člena výberovej komisie:

|  |  |  |  |  |
| --- | --- | --- | --- | --- |
|  | **Názov kritéria** | **merateľný výstup (konkrétna forma, spôsob, otázka, dokument, test, úloha)** | **Body** | **poznámka** |
| **1** | Doterajšie skúsenosti | životopis | 0 - 10 |  |
| **2** | Spracovanie predstavy o rozvoji školy | Návrh koncepcie rozvoja školy | 0 - 10 |  |
| **3** | Znalosť predpisov a schopnosť orientovať sa v nich | otázky týkajúce sa zákonov, test | 0 - 10 |  |
| **4** | Manažérske predpoklady | reálny návrh riešení prípadovej štúdie, ústny pohovor | 0 - 5 |  |
| **5** | Komunikačné schopnosti a slovný prejav | ústny pohovor | 0 - 5 |  |
| **6** | Štýl riadenia | otázky, k akému štýlu riadenia kandidát inklinuje, ústny pohovor | 0 - 5 |  |
| **7** | Motivácia | otázky, čo kandidáta motivovalo ku kandidatúre, ústny pohovor | 0 - 5 |  |
| **8** | Sociálne kompetencie | pozorovanie, rozhovor | 0 - 5 |  |
| **9** | Riešenie problémových situácií | otázky, návrh riešení problémových situácií | 0 - 5 |  |
| **10** |  |  |  |  |
|  | **SPOLU:** | |  |  |